Asbestos

An Asbestos ( ) sarong natural nakakalot asin ini sinasabing, carcinogenic, magunot/maawat na silicate mineral. Igwa ining anomm na tipo asin ini gabos komponido nin mga haralaba asin pirinohon na gunotan na kristal, lambang awat (particulate may laba mas halakbang sa saiyang kalakbangan na an mga dakul miskropikong mga inapod na "fibrils" na pwedeng mag'alimbukad sa atmospera. Pag nasa'ngab an mga asbestos na mga awat pwedeng magresulta sa maraot na bugtak kan baga' arog kan mesothelioma, asbestosis, asin lung cancer. Bunga kaining mga epekto, an asbestos konsideradong sarong peligro sa salud asin kaligtasan nin tawo.

Mga adal sa arkeolohiya, nadukayan na an asbestos haloy nang ginagamit poon pa kan Stone Age sa pagpakusog kan mga produktong seramiko arog kan dulay, alagad an lakopan na pagmimina kaini nagpoon sana kan pahinapos kan ika-19ng siglo kan an mga paratugdok natanto maray an asbestos sa konstruksyon. An asbestos marhay na gayong thermal asin elektrikal na insulation asin nakaka-ulang sa pagmakot nin kalayo alagad nareparo kan mga taon 1970 na an asbestos igwang malaen na epekto sa salud kan tawo.Bureau of Naval Personnel, Basic Electricity. 1969: US Navy. Dakul na mga edipisyo tinugdok bago mga 1980, igwang salak na asbestos.

An pag'usar nin asbestos sa konstruksyon asin fireproofing ibinawal sa dakul na mga nasyon. Apesar kaini, mga 255,000 katawo an mga nagagadan sa mga helang konektado sa paggamit nin asbestos asin pagkatambara igdi.. Ini sa parte huli ta haloy mahiling an maraot na epekto kan asbestos sa hawak, minsan 20 anyos bago naririsa an malaen na epekto sa hawak. An mga kahelangan may direktang koneksyon sa natnat na pagkatambara sa asbestos iyo an asbestosis (pagkalugad kan baga huli sa pagsangab asbestos) asin mesothelioma (sarong tipo nin kanser).

Dakul pangmmga nasyon suportado an pag'usar nin asbestos bilang materyal sa konstruksyon asin an pagmina kaini pasige, na an pinamakusog magpamina kaini iyo an Rusya na kan 2020, nagprodyusir ini nin 790,000 na tonelada.

Toltolan

Kategorya:Asbestos
Kategorya:Carcinogens
Kategorya:Hazardous air pollutants
Ktegorya:Mga Mineral sa mga industriya
Kategorya:Mga Peligro sa okupasyon